તેથી એમણે અમૃતસરથી લાહોરની બસયાત્રા યોજીને પાકિસ્તાની વડા પ્રધાન નવાઝ શરીફને મળવાની જાહેરાત કરી. બસયાત્રામાં લેખકો, કલાકારો અને પત્રકારો પણ સાથે રાખ્યા. દેવ આનદ અને જાવેદ અખ્તર, મલ્લિકા સારાભાઈ વગેરે… બસ ઊપડ્યા પછી વાજપેયીજીને ખબર મળ્યા કે બાર હિન્દુઓની કતલ જમ્મુના ઉપરવાસમાં થઈ છે. હવે યાત્રા ચાલુ રાખવી? પણ પાકિસ્તાની સેના અને આઇએસઆઇની આ ચાલબાજી વાટાઘાટ તોડવા માટે હતીઃ બાજી નિષ્ફળ ગઈ. યાત્રા આગળ વધી. લાહોર વિમાનમથકે ઢોલ-નગારાં વગાડાતાં હતાં. નવાઝ શરીફે વાજપેયીને ભેટીને આવકાર્યા. પાકિસ્તાની સેનાના અધિકારીઓ હાજર હતા, પણ સલામી આપવા તૈયાર નહિ – પરવેઝ મુશર્રફનો હુકમ હતો!